Kortbanenettet i Norge

Kortbanenettet i Norge et nettverk av kortbaneflyplasser, det vil si mindre flyplasser med korte rullebaner for fly. Det norske kortbanenettet er et resultat av politiske vedtak som ble gjort i 1960- og begynnelsen av 1970-årene. Målet var å imøtekomme kravet om bedre infrastruktur ute i distriktene, der det var stort ønske om etablering av flyplasser. De fleste flyplassene ble bygget ut i perioden 1968–1975.

Standard rullebanelengde på det norske kortbanenettet er 800 meter, mens en vanlig flyplass til sammenligning er minst 2000 meter. Rullebanene er også smalere, med standard bredde på 30 meter kontra 45 meter. Jetfly med middels størrelse (6 sitteplasser brede) krever omtrent 2000 meter for kortere ruter og 2500 meter for charter mellom Norge og Sør-Europa og lignende. 

Nettet ble offisielt åpnet 30. juni 1968 av samferdselsminister Håkon Kyllingmark sammen med ordførere, fylkesmenn og representanter fra flyselskapene. Sammen fløy de ruten Trondheim–Namsos–Brønnøysund–Sandnessjøen–Mo i Rana–Bodø, med snorklipping på flyplassene underveis.

 Bakgrunn 
Pådriver for arbeidet med å få bygd ut nye flyplasser, og da hovedsakelig i de nordligste fylkene, var ansvarlig statsråd i samferdselsdepartementet Håkon Kyllingmark fra Høyre. Ved inngangen til 1970-årene hadde oljeinntektene ennå ikke gjort seg gjeldende. I prosjekteringen ble det derfor viktig å holde kostnadene nede. Resultatet av dette arbeidet ble en «standard flyplass», der rullebane, innflygingsutstyr og terminalbygninger med mer, i størst mulig grad var standardisert og nøkternt.

De største flyene som trafikkerer kortbanenettet i dag, er Bombardier DHC-8 Dash-8, og ATR 42. De første årene brukte flyselskapene som Widerøe mest DHC-6 Twin Otter med 13 plasser. I Sverige ble i den samme tidsperioden et nettverk av regionale flyplasser bygget med 1500 meter lange rullebaner.

 Fremtid 
Det kommer til å være problem da dagens Dash 8-fly må erstattes etter 2025. Krav til lavere drivstofforbruk (lavere luftmotstand) fører til høyere landingshastighet og dermed krav på lengre bane. Enten må en plantype modifiseres eller må alle kortbaneflyplasser forlenges.Få alternativer til Dash-8 I 2022 planla ATR en modifisering av sin ATR 42 med 48 seterElectric Planes Or Bust: The Challenge Facing Norway’s Widerøe til å skulle kunne bruke 800 meter rullebaner, men kansellerte programmet i 2024 .

Det er mye høyere krav på plass mellom rullebane og bygninger hvis banen er over 1200 meter (300 meter avstand), og av den grunn planlegges utvidelse til 1199 meter.

For Nasjonal transportplan ble dette utredet i 2012 og følgende liste ble dannet:Nasjonal transportplan 2014-2023 Framtidsrettet utvikling av lufthavnstrukturen
Kan ikke utvides fysisk: Hasvik, Honningsvåg, Mehamn, Mo i Rana, Narvik, Sandane, Svolvær, Sørkjosen, og Vardø
Kan utvides men ingen eller begrenset operativ effekt på flystørrelse/lastekapasitet grunnet terrengforhold og annet: Førde, Hammerfest, Mosjøen, Namsos, Rørvik, Sogndal og Ørsta-Volda
Kan utvides men ikke behov pga lite trafikk: Båtsfjord, Berlevåg og Røst
Kan utvides med god operativ/markedsmessig effekt: Leknes, Stokmarknes og Vadsø.
Har 1199 meter rullebane i 2022: Brønnøysund, Florø og Sandnessjøen (utvidet i 2014)

Det snakkes om å legge ned noen kombinert med bedre veier, f.eks Mosjøen, Sandane, Vardø og Svolvær. Narvik har blitt nedlagt etter bygging av en stor bru. Avinor planlegger at de flyplasser med minste antall passasjerer må ha trafikk med små 19-seters fly. I Nasjonal transportplan 2022–2033 er det kun Mo i Rana som erstattes med en større lufthavn. Ellers har Leknes, Hammerfest og Vadsø hatt mest diskusjon om forlenget eller ny flyplass, delvis for å tillatte jetfly til Oslo også foreslått til mellom 1500 og 2000 meter som krever nye terminaler eller ny flyplass.

Nåværende kortbaneflyplasser i Norge
Følgende er en liste over norske kortbaneflyplasser som er i drift.

 Flyplass  Fylke  Banelengde (m)  Passasjerer (2019) Berlevåg lufthavn  Finnmark  889  14 045 Brønnøysund lufthavn  Nordland   1 199   131 208 Båtsfjord lufthavn  Finnmark  1 000  26 476 Florø lufthavn  Sogn og Fjordane  1 300  155 382 Førde lufthavn, Bringeland  Sogn og Fjordane  1 019  83 306 Hammerfest lufthavn  Finnmark  866  148 787 Hasvik lufthavn  Finnmark  909  26 584 Honningsvåg lufthavn  Finnmark  840  26 158 Leknes lufthavn  Nordland  799  131 105 Mehamn lufthavn  Finnmark  800  23 261 Mo i Rana lufthavn, Røssvoll  Nordland  799  106 316 Mosjøen lufthavn, Kjærstad  Nordland  869  69 055 Namsos lufthavn  Nord-Trøndelag  800  43 974 Rørvik lufthavn, Ryum  Nord-Trøndelag  830  42 553 Røst lufthavn  Nordland  799  14 598 Sandane lufthavn, Anda  Sogn og Fjordane  970  41 353 Sandnessjøen lufthavn, Stokka  Nordland  1 199  73 391 Sogndal lufthavn, Haukåsen  Sogn og Fjordane  1 110  81 682 Stokmarknes lufthavn, Skagen  Nordland  889  103 028 Stord lufthamn, Sørstokken  Hordaland  1 460  36 742 Svolvær lufthavn, Helle  Nordland  876  94 498 Sørkjosen lufthavn  Troms  859  21 176 Vadsø lufthavn  Finnmark  870  100 992 Vardø lufthavn, Svartnes  Finnmark  1 085  29 724 Ørsta/Volda lufthavn, Hovden  Møre og Romsdal  1 070  109 060
Banelengder har kilde i hver artikkel.

Nedlagte kortbaneflyplasser i Norge
Følgende er en liste over norske kortbaneflyplasser som er nedlagt.

Båtsfjord lufthavn, Båtsfjorddalen
Førde lufthavn, Øyrane
Værøy flyplass
Narvik lufthavn, Framnes

 Se også 
 Kortbaneflyplass
 Liste over flyplasser i Norge
 Vägbas

 Referanser 

Kategori:Norsk luftfart
Kortbane